open-index/open-wikipedia-markdown huggingface dataset:
Σαφίκ Χαντάλ

Ο **Σαφίκ Χόρχε Χαντάλ** (*Jorge Schafik Hándal Hándal*, 13 Οκτωβρίου 1930 - 24 Ιανουαρίου 2006) ήταν Σαλβαδοριανός πολιτικός. 

## Βιογραφία
Ήταν γιος Παλαιστινίων μεταναστών. Γεννήθηκε στην Ουσουλουτάν.

Μεταξύ 1959 και 1994 ήταν ο γενικός γραμματέας του Κομμουνιστικού Κόμματος του Ελ Σαλβαδόρ. Ως ηγέτης ανταρτών στα τέλη της δεκαετίας του '70 και των αρχών της δεκαετίας του '80, ήταν μέλος της ομάδας που έφερε μαζί πέντε αντιπολιτευτικές δυνάμεις για να σχηματίσουν το Μέτωπο Εθνικής Απελευθέρωσης Φαραμπούντο Μάρτι (FMLN).

Μετά την υπογραφή των Ειρηνευτικών Συμφωνιών του Τσαπουλτεπέκ το 1992, το FMLN μετατράπηκε από αντάρτικος στρατός σε πολιτικό κόμμα και ο Χαντάλ υπηρέτησε ως γενικός συντονιστής. Το 1997, εξελέγη στην Νομοθετική Συνέλευση, και είχε το ρόλο του ηγέτη της βουλευτικής ομάδας του κόμματος FMLN στο νομοθετικό σώμα.

Ήταν υποψήφιος του FMLN στις προεδρικές εκλογές του 2004 στο Ελ Σαλβαδόρ, στις 21 Μαρτίου, παρουσιάζοντας μια αριστερή πλατφόρμα που καλούσε για μια πιο απόμακρη σχέση με τις ΗΠΑ, επαναδιαπραγμάτευση των συμφώνων ελεύθερου εμπορίου και στενότερη σχέση με χώρες σοσιαλιστικού προσανατολισμού στην Λατινική Αμερική, συμπεριλαμβανωμένων της Κούβας, της Βενεζουέλας και της Βραζιλίας. Οι αντίπαλοί του κατηγόρησαν τον Χαντάλ πως εκμεταλλεύεται το αντι-Αμερικανικό αίσθημα ενώ οι υποστηρικτές του FMLN κατηγόρησαν τις ΗΠΑ για διαφθορά της εκλογικής διαδικασίας, επειδή αρκετοί υψηλόβαθμοι Αμερικανοί επίσημοι δήλωσαν πως οι Αμερικανικές σχέσεις με το Ελ Σαλβαδόρ θα απειλούνταν σοβαρά αν ο Χαντάλ κέρδιζε τις εκλογές. Η άποψη αυτή ισχυροποιήθηκε από το γεγονός των δηλώσεων της αντιπολιτευόμενης ARENA πως οι Ηνωμένες Πολιτείες μπορεί να εκδιώξουν του Σαλβαδοριανούς που μένουν στις ΗΠΑ μετά από μια αριστερή εκλογική νίκη. Ο Χαντάλ ηττήθηκε από τον υποψήφιο του κυβερνώντος συντηρητικού κόμματος ARENA, Αντόνιο Σάκα, με διαφορά 58% έναντι 36%.

Ο Χαντάλ πέθανε λιγότερο από δύο χρόνια μετά το αποτυχημένο προεδρικό εγχείρημά του, στις 24 Ιανουαρίου 2006 απο καρδιακή προσβολή. Λιποθύμησε στο Αεροδρόμιο Κομαλάπα επιστρέφοντας από τη Βολιβία όπου είχε παραβρεθεί στην τελετή ορκομωσίας του Προέδρου Έβο Μοράλες. Ένα ελικόπτερο τον μετέφερε σε νοσοκομείο του Σαν Σαλβαδόρ αλλά οι γιατροί δεν κατάφεραν να τον επαναφέρουν στη ζωή.

## Αναφορές


Κατηγορία:Σαλβαδοριανοί κομμουνιστές
Κατηγορία:Σαλβαδοριανοί επαναστάτες
Ουσουλουτάν

Η **Ουσουλουτάν** (**Usulután**) είναι η πρωτεύουσα και η μεγαλύτερη πόλη στο Διαμέρισμα Ουσουλουτάν στα νοτιοανατολικά του Ελ Σαλβαδόρ. Από το 2005, εκτιμάται πως ο πληθυσμός της είναι περίπου 71.636 άνθρωποι (2006. Η πόλη επλήγη σοβαρά από τους Σαλβαδοριανούς σεισμούς τον Φεβρουάριο του 2001 και τον Τυφώνα Μίτς το 1998.

Η πόλη επίσης είναι γενέτειρα του εκλιπόντος πρώην γενικού γραμματέα του Κομμουνιστικού Κόμματος του Ελ Σαλβαδόρ και υποψήφιου του Μετώπου Εθνικής Απελευθέρωσης Φαραμπούντο Μαρτί (FMLN) στις προεδρικές εκλογές του Ελ Σαλβαδόρ στις 21 Μαρτίου 2004.

## Γεωγραφία
Η Ουσουλουτάν βρίσκεται νοτιοδυτικά της Σάντα Έλενα, βορειοδυτικά της Ασιέντα Ομπραχουέλο και της Λος Μπάρτες.

## Δημογραφία
Η Ουσουλουτάν έχει 71.636 κατοίκους (2006). Είναι η δέκατη πέμπτη μεγαλύτερη πόλη του Ελ Σαλβαδόρ μετά το Σαν Σαλβαδόρ, την Σάντα Άνα, το Σογιαπάνγκι, το Σαν Μιγκέλ, την Απόντα, το Μεχικάνος, τη Σιουδάδ Ντελγάδο, την Σάντα Τέκλα, το Ιλοπάνγκο, το Σαν Μαρτίν, το Κουσκατανσίνγκο, την Αουατσαπάν, τη Σονσονάτε κατ την Κοχουτεπέκε.

## Παραπομπές


## Εξωτερικοί σύνδεσμοι
* 

Κατηγορία:Πόλεις του Ελ Σαλβαδόρ
Ουσουλουτάν
Ουσουλουτάν
Συζυγία

Ο όρος **συζυγία** μπορεί να αναφέρεται ως:

* Συζυγία (αστρονομία), στην συζυγία μεταξύ πλανητών, άστρων, κ.λπ.
* Συζυγία (γραμματική), στις συζυγίες ρημάτων.
* Συζυγία (μαθηματικά), στην συζυγία μεταξύ τελεστών, μιγαδικών αριθμών, κ.λπ.
** Γεωμετρική συζυγία, στην συζυγία μεταξύ ευθυγράμμων σχημάτων, κ.λπ.
** Τοπολογική συζυγία, στην συζυγία μεταξύ συναρτήσεων.
* Συζυγία (νευρολογία), στις συζυγίες νεύρων στον εγκέφαλο.
* Συζυγία (χημεία), στην συζυγία των μορίων σε έναν χημικό δεσμό.
Απόσταση

**Απόσταση**  (καθαρ. Απόστασις)

Γενικά η λέξη απόσταση δηλώνει το διάστημα μεταξύ δύο σημείων. (π.χ. μεταξύ πόλεων, λιμένων κλπ). Χρησιμοποιείται όμως και μεταφορικά (π.χ. απόσταση μεταξύ λόγων και έργων).

Ο όρος «απόσταση», με ιδιαίτερα χαρακτηριστικά, απαντάται στις ακόλουθες περιπτώσεις: 
* Απόσταση (γεωμετρία)
* Απόσταση (ρητορική)
* Απόσταση (αστρονομία)
* Απόσταση (ναυτιλία) 
* Απόσταση (ναυτική πυροβολική) 
* Απόσταση (στρατιωτική τέχνη)
Πορτοκαλί

thumb|250px|right|Αποχρώσεις του πορτοκαλί χρώματος.
[thumb|right|[Πορτοκάλι.]]
Το **πορτοκαλί** είναι ένα χρώμα του ορατού φάσματος, που βρίσκεται μεταξύ του κόκκινου και του κίτρινου. Πήρε την ονομασία του από το φρούτο πορτοκάλι, το οποίο αποτελεί χαρακτηριστικό παράδειγμα του χρώματος αυτού.

Πολιτικά, συχνά συνδέεται με τον συμβολισμό κομμάτων που πρόσκεινται στο φιλελεύθερο και κεντρώο χώρο. Επίσης, τα φλας των αυτοκινήτων διεθνώς είναι πορτοκαλί, με εξαίρεση τα αμερικανικά αυτοκίνητα, όπου η νομοθεσία των ΗΠΑ επιτρέπει, εκτός από πορτοκαλί, την τοποθέτηση κόκκινων φλας εναλλακτικά, αν το επιλέξει ο κατασκευαστής, αλλά μόνο για τα εγχώριας κυκλοφορίας αντίτυπα (στα αυτοκίνητα για εξαγωγή είναι υποχρεωτικά πορτοκαλί).

## Βιβλιογραφία
* 
* 
* 
* 
* 
* 
* 
* 
* 
* 
* 
* 

## Εξωτερικοί σύνδεσμοι
* 
* 
* Orange Spectrum Color Chart Listing (archived 4 July 2007).

Κατηγορία:Χρώματα
Βαλκανικός γλωσσικός δεσμός

**Βαλκανικός [[γλωσσικός δεσμός]] ** ή **Balkansprachbund** είναι  το όνομα που έχει δοθεί στις ομοιότητες στη γραμματική, τη σύνταξη, το λεξιλόγιο και τη φωνολογία των γλωσσών των Βαλκανίων, αν και ανήκουν σε διαφορετικούς κλάδους της Ινδοευρωπαϊκής γλωσσικής οικογένειας, όπως της Ελληνικής, των λατινογενών, της Αλβανικής, και των σλαβικών γλωσσών.

Ενώ το κοινό λεξιλόγιο των γλωσσών είναι σχετικά μικρό, οι γραμματικές τους έχουν ένα μεγάλο βαθμό ομοιότητας, όπως η υιοθέτηση ενός κοινού πτωτικού συστήματος και η τάση προς την αναλυτικότητα.

Οι γλώσσες που μοιράζονται αυτές τις ομοιότητες είναι η ελληνική,  η βλάχικη, μεγλενορουμάνικη, η ιστρορουμανική, η βουλγάρικη, η σλαβομακεδονική, η τορλακική σερβική και η αλβανική.

## Βιβλιογραφία
*Batzarov, Zdravko. ''Balkan Linguistic Union'' (at the *Encyclopædia Orbis Latini*) 
*Du Nay, André (1977). ''The Origins of the Rumanians : Balkan Linguistic Union'' 
*Grey Thomason, Sarah (1999). ''Linguistic areas and language history'' (PDF) 
*Joseph, Brian D. (1999). ''Romanian and the Balkans: Some Comparative Perspectives''  (PDF) 
*Kopitar, Jernej K. (1829). *Albanische, walachische u. bulgarische Sprache*. Jahrbücher der Literatur (Wien) 46, pp. 59-106.
*Rosetti, Alexandru (1965-1969). *History of the Romanian languagev* (*Istoria limbii române*), 2 vols., Bucharest.
*Russu, Ion (1967). *The Language of the Thraco-Dacians* (*Limba Traco-Dacilor*), Editura Ştiinţifică, Bucharest.
*Tomić, Olga Mišeska (2003). ''The Balkan Sprachbund properties: An introduction to Topics in Balkan Syntax and Semantics'' (PDF) 
*Lindstedt, J. et al. (2000). *Languages in Contact*, Rodopi ISBN 9042013222.
*Winford, Donald (2003). *An Introduction to Contact Linguistics*, Blackwell Publishing ISBN 0631212515.
*Sobolev, N. 2003 (ed.). *Malyi dialektologiceskii atlas balkanskikh iazykov*. Muenchen: Biblion Verlag.

Κατηγορία:Γλωσσολογία
Κατηγορία:Βαλκάνια
Κατηγορία:Νεοελληνική γλώσσα
Κατηγορία:Νοτιοσλαβικές γλώσσες
Κατηγορία:Ανατολικές ρομανικές γλώσσες
Συζυγία (γραμματική)

Η **συζυγία** είναι σύνολο ρημάτων που έχουν ιδιαίτερη, χαρακτηριστική κλίση.

Στα ελληνικά, ξεχωρίζουν 2 συζυγίες ανάλογα με τη μορφή που έχουν στο α' πρόσωπο του ενεστώτα. Όσα ρήματα κλίνονται με τον ίδιο τρόπο αποτελούν μια συζυγία.

## α΄ συζυγία

* Στην α' συζυγία ανήκουν τα ρήματα που στο α' πρόσωπο του ενικού αριθμού, στην ενεργητική φωνή τονίζονται στην *παραλήγουσα και στην προπαραλήγουσα (δηλαδή  -ω)*, π.χ. "βλέπω",εκλέγομαι. Επίσης, στη συζυγία αυτή ανήκουν τα ρήματα που στο α' πρόσωπο του ενικού αριθμού, στην παθητική φωνή έχουν *κατάληξη -ομαι πχ. διορίζομαι, καθαρίζομαι.* 
*
*
*
*
*

## β΄ συζυγία

* Στην 2η συζυγία ανήκουν τα ρήματα που στο α' πρόσωπο του ενικού αριθμού,στην ενεργητική φωνή τονίζονται στην λήγουσα *(δηλαδή -ώ), π.χ. αγαπώ**. Επίσης, στη συζυγία αυτή ανήκουν τα ρήματα που στο α' πρόσωπο του ενικού αριθμού, στην παθητική φωνή έχουν *καταλήξεις -ιέμαι, -ούμαι, -άμαι, π.χ. ξεχνιέμαι, απολογούμαι, φοβάμαι*.

## Τάξεις

Στην πρώτη συζυγία υπάρχει μια τάξη, ενώ στη δεύτερη συζυγία υπάρχουν δύο. Στην ενεργητική φωνή η πρώτη τάξη αποτελείται από τα ρήματα που τελειώνουν σε -ώ, -άς, -ά ( π.χ. αγαπ-ώ, αγαπ-άς, αγαπ-ά ) και η δεύτερη τάξη από αυτά που τελειώνουν σε -ώ, -είς, -εί ( π.χ. λαλ-ώ, λαλ-είς, λαλ-εί ). Στην παθητική φωνή τα ρήματα της πρώτης τάξης τελειώνουν σε -ιέμαι, -ιέσαι, -ιέται (π.χ. ξεχν-ιέμαι,ξεχν-ιέσαι, ξεχν-ιέται) και της δεύτερης τάξης τελειώνουν σε -ούμαι (-άμαι), -είσαι,-είται (ασκ-ούμαι, ασκ-είσαι, ασκ-είται).

Κατηγορία:Γραμματική
Τζόαν Τσεν

Η **Τζόαν Τσεν** (ή **Τζόαν Τσεν Τσονγκ**, **Τσεν Τσονγκ**, *陳冲*, 26 Απριλίου 1961) είναι Κινεζοαμερικανίδα ηθοποιός και σκηνοθέτρια, έγινε γνωστή από τους ρόλους που έπαιξε στην σειρά *[[Twin Peaks]]* (*Ύποπτος Κόσμος*, των Ντέιβιντ Λιντς και Μαρκ Φροστ, 1990-1991), και στις ταινίες *[[Ο τελευταίος αυτοκράτορας]]* (*The Last Emperor*, του Μπερνάρντο Μπερτολούτσι, 1987), *[[Ουρανός και Γη]]* (*Heaven and Hearth*, του Όλιβερ Στόουν, 1993) και *[[Γυναικείες Υποθέσεις]]* (*Saving Face*, της Άλις Γου, 2004).

## Φιλμογραφία
### Κινηματογράφος

Κατηγορία:Κινέζοι ηθοποιοί
Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Κατηγορία:Αμερικανοί σκηνοθέτες κινηματογράφου
Απόσταση (αστρονομία)

**Απόσταση** μεταξύ δύο ουράνιων σωμάτων στην αστρονομία νοείται το τμήμα της ευθείας γραμμής ή του τόξου της ουράνιας σφαίρας που τα συνδέει. Στην αστρονομία διακρίνονται τέσσερα είδη αποστάσεων που μετρούνται ως γωνίες:

:1.**Γωνιώδης απόσταση** ή **διαχωρισμός**: Καλείται έτσι η γωνία που σχηματίζεται μεταξύ δύο παρατηρήσεων (παρατηρούμενων σωμάτων) από τον ίδιο παρατηρητή. Στην πραγματικότητα είναι οπτική γωνία. Προκειμένου περί ουρανίων σωμάτων που παρουσιάζουν επιφάνεια δίσκου (π.χ. Σελήνης, Ήλιου) λαμβάνεται ως γωνία παρατηρήσεων των κέντρων των δίσκων.

:2. **Ζενιθία απόσταση**: Στην αστρονομία ζενιθία απόσταση ενός αστέρα καλείται η γωνιώδης απόσταση από του **ζενίθ** του παρατηρητή (δηλαδή του σημείου της ουράνιας σφαίρας που συναντά προεκτεινόμενη η κατακόρυφος που διέρχεται από το σημείο του παρατηρητή), μέχρι του σημείου (θέση) του αστέρος στην ουράνια σφαίρα σε ορισμένο τόπο και χρόνο. 
Η ζενιθία απόσταση είναι το **συμπλήρωμα** του ύψους του αστέρα από τον ορίζοντα.

Παράδειγμα: Αν π.χ. ο Ήλιος βρίσκεται 30&deg; πάνω από τον ορίζοντα η ζενιθία απόστασή του είναι (90&deg;-30&deg;=)60&deg;. Αντίθετα, αν κάποιος αστέρας βρίσκεται 30&deg; κάτω από τον ορίζοντα, τότε η ζενιθία απόστασή του είναι (90&deg;+30&deg;=)120&deg;.

Δηλαδή η ζενιθία απόσταση μετριέται αρχής γενομένης από του ζενίθ, από 0&deg; μέχρι 180&deg;. Παριστάνεται με το γράμμα **ζ**.

:3. **Περιηλιακή απόσταση**: Ονομάζεται η απόσταση (σε μοίρες) ενός κομήτη (που διαγράφει παραβολική τροχιά) από του περιηλίου, (δηλαδή του σημείου της τροχιάς του που βρίσκεται στη πλησιέστερη προς τον Ήλιο πραγματική απόσταση).

:4. **Πολική απόσταση**:  Ονομάζεται πολική απόσταση ενός αστέρα η απόστασή του (σε μοίρες) από το βόρειο πόλο της Ουράνιας σφαίρας.
Η πολική απόσταση είναι το **συμπλήρωμα** της απόκλισης ενός αστέρα.

Παράδειγμα: Αν π.χ. κάποιος αστέρας έχει απόκλιση 40&deg; βόρεια, τότε η πολική του απόσταση ισούται προς (90&deg;-40&deg;=) 50&deg;. 
Εξ αυτού συνάγεται ότι η πολική απόσταση μετριέται από του βορείου ουράνιου πόλου από 0&deg; – 180&deg; και παριστάνεται διεθνώς με το λατινικό γράμμα Ρ.

* Αστρονομικές μονάδες αποστάσεως είναι: η μοίρα με το λεπτό και το δευτερόλεπτο του τόξου, η αστρονομική μονάδα, το έτος φωτός και το παρσέκ. Στη γαλαξιακή και εξωγαλαξιακή αστρονομία και την κοσμολογία χρησιμοποιούνται συχνά και τα δεκαδικά πολλαπλάσια του παρσέκ.

## Δείτε επίσης
* Κατάλογος των πιο απομακρυσμένων αστρονομικών αντικειμένων

Αποσταση
Ο Αββάς Κωνσταντίνος

**Ο Αββάς Κωνσταντίνος** (γαλλ. *L'Abbé Constantin*) είναι μυθιστόρημα του Γάλλου θεατρικού συγγραφέα και μυθιστοριογράφου Λουδοβίκου Αλεβύ (Ludovic Halévy), δημοσιευμένο το 1882. Το μυθιστόρημα γνώρισε μεγάλη επιτυχία εκείνη την εποχή, και έκτοτε έκανε αμέτρητες εκδόσεις. Μάλιστα, άνοιξε και την πόρτα της Γαλλικής Ακαδημίας στον συγγραφέα του, ο οποίος την πέρασε το 1884. 
Το 1877 διασκευάστηκε σε θεατρικό έργο, ενώ έγινε και κινηματογραφική ταινία, την περίοδο του βωβού κινηματογράφου και μάλιστα τρεις φορές (1916 Η.Π.Α, 1925 (Γαλλία), 1933 Γαλλία).

## Υπόθεση
Ένας αγαθός εφημέριος, στο χωριό Λουγκβάλ, ο αββάς Κωνσταντίνος, ασκεί επί 30 χρόνια τα καθήκοντα του πνευματικού πατέρα και προστάτη των χωρικών, όταν ξαφνικά πληροφορείται ότι κληρονόμος της σεβαστής φίλης του της Μαρκησίας του Λουγκβάλ είναι μια νεαρή Αμερικανίδα, η κυρία Σκωτ, άλλοτε ηθοποιός του ιπποδρόμου και φυσικά «αιρετική», (τύγχανε Διαμαρτυρόμενη), και η οποία όμως από μια ιδιαίτερη ιδιοτροπία αγόρασε από τους πραγματικούς κληρονόμους τα κτήματα της Μαρκησίας και μαζί μ΄ αυτά σχεδόν και ολόκληρο το χωριό.
Το πολύ χειρότερο όμως ήταν ότι η αιρετική ηθοποιός που εν τω μεταξύ απέκτησε ήδη θαυμαστή της κάποιο νεαρό «γλετζέ», τον Πωλ Λαβαρδέν, αποφάσισε να εγκατασταθεί στον πύργο του Λουγκβάλ και να «δηλητηριάσει» έτσι, με το πιο ύπουλο τρόπο τα χρηστά και αγνά ήθη της τοπικής κοινωνίας των χωρικών.
Ο Αββάς Κωνσταντίνος απαρηγόρητος και απελπισμένος αναμένει τη μοιραία καταστροφή. Παρ΄ όλους όμως τους φόβους του, τελικά η μοιραία κυρία Σκωτ κατακτά και αυτόν, και μάλιστα πολύ ευκολότερα, αφού αποδεικνύεται στη συνέχεια ότι δεν είναι μόνο χαριτωμένη, ελεήμων και γενναιόδωρη αλλά συμβαίνει, κατόπιν αποκάλυψης, να είναι και Καθολική, καταγόμενη από Καθολικούς γονείς του Καναδά και όχι αιρετική όπως νόμιζαν όλοι.

## Παραπομπές


Κατηγορία:Γαλλικά μυθιστορήματα
Κατηγορία:Παιδικά βιβλία
Άνα Μαρία

**Άνα Μαρία** (*Ana María*, 17 Μαΐου 1929 - 6 Απριλίου 1983) ήταν το πολεμικό ψευδώνυμο της **Μέλιδα Ανάγια Μόντες** (*Mélida Anaya Montes*), δεύτερης στη διοίκηση του Μετώπου Εθνικής Απελευθέρωσης Φαραμπούντο Μαρτί (FMLN), στο Ελ Σαλβαδόρ. 

Διανοούμενη, θεωρείτο ίνδαλμα μεταξύ των επαναστατριών γυναικών της περιοχής. Τελικά σκοτώθηκε από τους ίδιους τους συντρόφους της στις 6 Απριλίου 1983 στη Μανάγουα της Νικαράγουας, μετά από πολλές θυσίες κατά τη διάρκεια της ζωής της ως αντάρτισσα. 

Αργότερα, το FMLN κατηγόρησε τον Καγιετάνο Κάρπιο (μερικές φορές αποκαλούμενο "Χο Τσι Μιν της Λατινικής Αμερικής") ως το πρόσωπο που ήταν υπεύθυνο για το έγκλημα, και αυτός αυτοκτόνησε. 

## Νεανικά χρόνια

Γεννήθηκε στη μικρή πόλη Σαντιάγο Τεξακουάνγος, στην κεντρική ζώνη του Ελ Σαλβαδόρ. Έλαβε το Διδακτορικό Εκπαίδευσης από το Πανεπιστήμιο του Ελ Σαλβαδόρ, όπου έγινε καθηγήτρια εκπαίδευσης και παρέδωσε μαθήματα κατά τη διάρκεια της δεκαετίας του '60. Ηταν βοηθός διευθυντή στο Πανεπιστήμιο "Αλμπέρτο Μασφερρέρ". 

Στα τέλη της δεκαετίας του '60, έγινε μια από τις βασικές ηγέτες του *Συνδέσμου Gremial "ANDES 21 de Junio"* (Εθνικός Σύνδεσμος Σαλβαδοριανός Δασκάλων 21 Ιουνίου). Ηγήθηκε των απεργιών των καθηγητών του 1968 και 1971, που δημιούργησαν μεγάλα προβλήματα στην κυβέρνηση του συνταγματάρχη Φιδέλ Σάντσες Ερνάντες. 

Το 1970, ο πρώην Γενικός Γραμματέας του Κομμουνιστικού Κόμματος του Ελ Σαλβαδόρ, Σαλβαδόρ Καγιετάνο Κάρπιο ίδρυσε τον πρώτο αντάρτικο κλάδο του Ελ Σαλβαδόρ: Λαϊκές Δυνάμεις Απελευθέρωσης Φαραμπούντο Μαρτί (FPL). 

## Εξωτερικοί σύνδεσμοι
* FMLN  (στα Ισπανικά)

Κατηγορία:Σαλβαδοριανοί επαναστάτες
Κατηγορία:Σαλβαδοριανοί κομμουνιστές
Κατηγορία:Δολοφονημένοι πολιτικοί
Καγιετάνο Κάρπιο

Ο **Σαλβαδόρ Καγιετάνο Κάρπιο** (*Salvador Cayetano Carpio*, 6 Αυγούστου 1918 - 12 Απριλίου 1983), γνωστός και ως **Διοικητής Μαρσιάλ**, ήταν ο ιδρυτής και ηγέτης του Μετώπου Εθνικής Απελευθέρωσης Φαραμπούντο Μάρτι (FMLN). Μερικές φορές τον αποκαλούσαν "Χο Τσι Μιν της Λατινικής Αμερικής". 

Αυτοκτόνησε μετά την κατηγορία από το FMLN πως ήταν υπαίτιος για τη δολοφονία της δεύτερης στη διοίκηση του FMLN Άνα Μαρία στις 6 Απριλίου 1983 στη Μανάγουα, της Νικαράγουας. 

## Πρώτα χρόνια
Ο Σαλβαδόρ Καγιετάνο Κάρπιο γεννήθηκε το 1918 και ήταν γιος τσαγκάρη. Έγινε ακτιβιστής εργατικών σωματείων στα νιάτα του. Αργότερα συμμετείχε στο Κομμουνιστικό Κόμμα του Ελ Σαλβαδόρ, και έγινε ο γενικός γραμματέας του στη δεκαετία του '60. Μεγάλο μέρος της ενήλικης ζωής του το πέρασε στη φυλακή, στην εξορία ή στην παρανομία.

## Σχηματισμός του FMLN

Σε ηλικία 50 χρόνων ο Κάρπιο κατευθύνθηκε προς τους λόφους με μια μικρή ομάδα γυναικών και αντρών. Υπό την ηγεσία του, η οργάνωσή του - που το 1972 πήρε το όνομα Λαϊκό Απελευθερωτικό Μέτωπο (FPL) - συνδύασε δημιουργικά τον ένοπλο αγώνα με διαφορετικές μορφές μαζικής οργάνωσης. Συντέλεσε οργανικά στο σχηματισμό του Επαναστατικού Μπλοκ των Ανθρώπων, της μεγαλύτερης από τις δια-τομεακές μαζικές οργανώσεις που κινητοποίησαν εκατοντάδες χιλιάδων Σαλβαδοριανών στους οικονομικούς και πολιτικούς αγώνες του τελευταίου μέρους της δεκαετίας του '70. Ως γηραιότερος ηγέτης του επαναστατικού κινήματος και αρχιστράτηγος της μεγαλύτερης οργάνωσής του, ο Κάρπιο ήταν κεντρική μορφή στο Μέτωπο Εθνικής Απελευθέρωσης Φαραμπούντο Μάρτι (FMLN).

## Δείτε επίσης
*Άνα Μαρία
*FMLN
*Ελ Σαλβαδόρ

Κατηγορία:Σαλβαδοριανοί επαναστάτες
Κατηγορία:Σαλβαδοριανοί κομμουνιστές
Κατηγορία:Αυτόχειρες
Εργατικό Κόμμα της Νέας Ζηλανδίας

Το **Εργατικό Κόμμα της Νέας Ζηλανδίας** είναι πολιτικό κόμμα στη Νέα Ζηλανδία. Αυτοχαρακτηρίζεται ως κεντροαριστερό και σοσιαλιστικό φιλελεύθερο, και είναι ένα από τα δύο βασικά κόμματα της πολιτικής σκηνής της Νέας Ζηλανδίας από το 1935. Σήμερα, είναι το μεγαλύτερο κόμμα της αντιπολίτευσης και το δεύτερο μεγαλύτερο της χώρας μετά το Εθνικό Κόμμα, κατέχοντας 34 από τις 121 έδρες του Νεοζηλανδέζικου Κοινοβουλίου.

Σημερινή ηγέτης του είναι η Μόιρα Κόουτσουορθ.
## Ιστορία

Το Εργατικό Κόμμα ιδρύθηκε το 1916, φέρνοντας μαζί σοσιαλιστικές ομάδες που υποστήριζαν την αναλογική εκπροσώπηση και την "Επανάκληση" των Μελών του Κοινοβουλίου, καθώς και την εθνικοποίηση της παραγωγής και των συναλλαγών. Έλκει την καταγωγή του από το Βρετανικό κίνημα της εργατικής τάξης, σε μεγάλο βαθμό επηρεασμένο από τον Αυστραλιανό ριζοσπαστισμό και γεγονότα όπως η απεργία των ανθρακωρύχων Γουαϊχί.

## Κατάλογος ηγετών

Ο ακόλουθος είναι ολοκληρωμένος κατάλογος πρώην ηγετών του Εργατικού Κόμματος:

* Χάρι Χόλαντ (1919–1933)
* Μάικλ Τζόσεφ Σάβατζ (1933–1940) (Πρωθυπουργός 1935-1940)
* Πίτερ Φρέιζερ (1940–1950) (Πρωθυπουργός 1940-1949)
* Ουόλτερ Νας (1951–1963) (Πρωθυπουργός 1957-1960)
* Άρνολντ Νόρντμεγιερ (1963–1965)
* Νόρμαν Κερκ (1965–1974) (Πρωθυπουργός 1972-1974)
* Μπιλ Ρόουλινγκ (1974–1983) (Πρωθυπουργός 1974-1975)
* Ντέιβιντ Λανγκ (1983–1989) (Πρωθυπουργός 1984-1989)
* Τζέφρι Πάλμερ (1989–1990) (Πρωθυπουργός 1989-1990)
* Μάικ Μουρ (1990–1993) (Πρωθυπουργός 1990)
* Έλεν Κλαρκ (1993–1999) (Πρωθυπουργός 1999-2008)
* Φιλ Γκοφ (2008-2011)
* Ντέιβιντ Σίρερ (2011-2013)
* Ντέιβιντ Κάνλιφ (2013-2014)
* Άντριου Λιτλ (2014-2017)
* Τζασίντα Άρντερν (2017- σήμερα)

## Εξωτερικοί σύνδεσμοι
* Επίσημος διαδικτυακός τόπος

Κατηγορία:Πολιτικά κόμματα της Νέας Ζηλανδίας
Κατηγορία:Σοσιαλδημοκρατικά κόμματα
Κοινοβούλιο της Νέας Ζηλανδίας

Το **Κοινοβούλιο της Νέας Ζηλανδίας** είναι το νομοθετικό σώμα της κυβέρνησης της Νέας Ζηλανδίας.

Τεχνικά, ο όρος "Κοινοβούλιο" περικλείει και τον μονάρχη και τον κανονικά 120-εδρών Οίκο των Αντιπροσώπων, αλλά οι περισσότεροι άνθρωποι, με τον όρο "Κοινοβούλιο" λανθασμένα αναφέρονται μόνο στον Οίκο των Αντιπροσώπων. Η έννοια του κοινοβουλίου ως περικλείοντος και τους δύο θεσμούς ενισχύθηκε από την Πράξη Συντάγματος του 1986.

Η Βρετανική Νεοζηλανδική Συνταγματική Πράξη του 1852 έδινε στη χώρα ένα κοινοβούλιο με δύο νομοθετικά σώματα, με τον Οίκο των Αντιπροσώπων ως Κάτω Βουλή και το Νομοθετικό Συμβούλιο ως Άνω Βουλή. Το Νομοθετικό Συμβούλιο καταργήθηκε το 1951 , με αποτέλεσμα το κοινοβούλιο να έχει σήμερα ένα νομοθετικό σώμα. Ο θεσμός απέκτησε πλήρη έλεγχο σε όλες τις υποθέσεις της Νέας Ζηλανδίας το 1947 με το πέρασμα του Θεσπίσματος Υιοθέτησης της Πράξης Γουέστμινστερ.

Ουσιαστικά η Νέα Ζηλανδία ακολουθεί το κυβερνητικό Σύστημα Γουέστμινστερ.

## Πρόεδροι της Βουλής των Αντιπροσώπων (Speakers)

;Κλειδί
† Δείχνει ότι ο πρόεδρος απεβίωσε εν ενεργεία.

## Εξωτερικοί σύνδεσμοι
* Κοινοβούλιο της Νέας Ζηλανδίας
* Σώμα Συζητήσεων
* Σώμα Νομοθετικού Συμβουλίου
* Εικόνες από Κοινοβουλευτικά Κτήρια

Κατηγορία:Κυβέρνηση της Νέας Ζηλανδίας
Κατηγορία:Κοινοβούλια
Απόσταση (ναυτική πυροβολική)

Ο όρος **απόσταση** στη ναυτική πυροβολική σημαίνει το διάστημα μεταξύ του «βάλλοντος πλοίου» και του «στόχου». Τό διάστημα αυτό μετριέται επί ευθείας γραμμής, με οπτικό διαστημόμετρο (παλαιότερα), επί χάρτου προκειμένου για την προσβολή στόχων ξηράς, ή συνηθέστερα με τη χρήση συσκευής ραντάρ ή αποστασιομέτρου laser.

Η μετρούμενη αυτή απόσταση πλησιάζει προς τη «γεωμετρική», δηλαδή την πραγματική τόσο περισσότερο όσο και τα σφάλματα παρατηρήσεως του διαστημομέτρου ή το σφάλμα «συνδιαμέτρησης» του ραντάρ είναι ακριβέστερα γνωστά ώστε να επιφέρονται οι ανάλογες διορθώσεις.

Η γεωμετρική όμως απόσταση πρέπει και αυτή να υποστεί μια σειρά διορθώσεων πριν τεθεί στο τηλεσκόπιο του κατευθυντήρα (ή του πυροβόλου). Οι διορθώσεις αυτές είναι: α) Βλητικές (οφειλόμενες στη μεταβολή αρχικής ταχύτητας λόγω μεταβολής θερμοκρασίας γόμωσης, βαρομετρικής πίεσης, βλητικού συντελεστή, και φθοράς πυροσωλήνος πυροβόλου, αυξανόμενου εκ του αριθμού των βολών). β) Εξωτερικές (οφειλόμενες σε εξωτερικά αίτια, όπως άνεμος) και γ) Πλεύσης (οφειλόμενες στη πορεία, ταχύτητα και τις κινήσεις τόσο του βάλλοντος πλοίου όσο και εκείνων του στόχου - πλοίου).

Όλες οι παραπάνω διορθώσεις υπολογίζονται ταχύτατα με τη βοήθεια μηχανικών υπολογιστήρων μεγάλης ακρίβειας, τα δε επιμέρους αποτελέσματα προστίθενται αλγεβρικά παρά των μηχανισμών αυτών παρέχοντας σε κάθε στιγμή την απόσταση που πρέπει να τεθεί στα κλεισιοσκόπια προκειμένου να βληθεί ο στόχος. Η τελική (διορθωμένη) αυτή απόσταση ονομάζεται «**απόσταση πυροβόλου**».

Είναι προφανές ότι χωρίς μηχανικούς υπολογιστήρες θα ήταν αδύνατο οι παραπάνω υπολογισμοί να προλαμβάνουν τις συνεχείς μεταβολές των στοιχείων, που αποτελεί το κύριο χαρακτηριστικό και τη μεγαλύτερη δυσκολία στη ναυτική πυροβολική όταν ο «βάλλων» και ο «βαλλόμενος» (πλοία) μεταβάλουν τις θέσεις τους.

Σήμερα με τη σύγχρονη εξέλιξη τα ναυτικά οπλικά συστήματα στηρίζονται περισσότερο στον ηλεκτρονικό πόλεμο, όπως π.χ. τα αυτόματα ιταλικά πυροβόλα «ότο-μελάρα» που αρχίζουν αυτόματη βολή μετά τον «εγκλωβισμό» του στόχου και παύουν αυτόματα τη βολή όταν απεγκλωβιστεί ή χαθεί αυτός, έτσι ώστε θεωρητικά ούτε ένα βλήμα να μη πάει χαμένο.

Σημείωση: Στον Β' Παγκόσμιο Πόλεμο έχει υπολογισθεί ότι μόνο το 5% των βολών που εκτελέστηκαν έπληξαν στόχους (ήταν επιτυχείς).

Κατηγορία:Πυροβολικό
Θεοφάνια (αποσαφήνιση)

Ο όρος **Θεοφάνια** ή **Θεοφάνεια** μπορεί να αναφέρεται:

* Στα Θεοφάνια (ή Θεοφάνεια), μεγάλη χριστιανική γιορτή.
* Στα Θεοφάνια (αρχαία θρησκεία), γιορτή της αρχαίας ελληνικής θρησκείας στους Δελφούς.
* Στη Θεοφάνεια, όρο της θρησκειολογίας και του γνωστικισμού.
Γλώσσα (αποσαφήνιση)

Ο όρος **γλώσσα** έχει τις παρακάτω χρήσεις:

* Γλώσσα, το κύριο σύστημα επικοινωνίας μεταξύ των ανθρώπων.
* Γλώσσα (ανατομία): Όργανο γεύσης, κατάποσης και ομιλίας.
* Γλώσσα (ψάρι): Είδος πεπλατυσμένου ψαριού.

## Τεχνολογία
* Γλώσσα προγραμματισμού: Σύστημα για τον προγραμματισμότη δευτεροβάθμια εκπαίδευση της Ελλάδας

## Γεωγραφικοί προσδιορισμοί
* Γλώσσα Σκοπέλου: Παράλιο χωριό στη Σκόπελο και ομώνυμο αγκυροβόλιο.
* Γλώσσα Χανίων: Χωριό της επαρχίας Κισσάμου στο Ν. Χανίων - Κρήτη.
* Γλώσσα Αυλώνος: Ακρωτήριο στο κόλπο του Αυλώνα στην Αλβανία.
* Γλώσσα Σύρου:  Ακρωτήριο της Σύρου.
* Γλώσσα Ηλείας:  Ακρωτήριο της Ηλείας.

## Φυτολογία
* Γλώσσα (βοτανική):  Δημώδης ονομασία του φυτού βέρβασκον.
* Γλώσσα τ΄ αλαφιού:  Δημώδης ονομασία του φυτού σκολοπένδριο.
* Γλώσσα του διαβόλου:  Δημώδης ονομασία του φυτού ποϊσενπία.
* Γλώσσα του σκύλου:  Δημώδης ονομασία του φυτού βούγλωσσο.

## Άλλες χρήσεις
* Γλώσσα (λαογραφία): Στην ελληνική λαογραφία.
* Γλώσσα (γλωσσογραφίας): Σχολιασμός κειμένου των γλωσσογράφων

* Υποκοριστικά: το **γλωσσάκι** (δημώδης ονομασία του φυτού Σεραπιάδα γλώσσα) και το Γλωσσίδι
Γαλαξιακό σύστημα

Παρατηρώντας τους Γαλαξίες, διαπιστώνεται ότι αυτοί δεν είναι διεσπαρμένοι στο Σύμπαν κατά τρόπο ομοιόμορφο δηλαδή:

Α) Υπάρχουν Γαλαξίες εντελώς μεμονωμένοι που δεν φαίνεται να έχουν μεταξύ τους ούτε δεσμό κοινής καταγωγής αλλά ούτε και κάποια αμοιβαία εξάρτηση. Οι αποστάσεις δε αυτών είναι τόσο μεγάλες που οι γειτονικοί τους απέχουν πολλά εκατομμύρια ε.φ. μεταξύ τους.

Οι Γαλαξίες αυτοί ονομάζονται συνήθως **απλοί** και αντιπροσωπεύουν το μεγαλύτερο αριθμό των γνωστών γαλαξιών.

Β) Οι υπόλοιποι γαλαξίες κατανέμονται στα καλούμενα **γαλαξιακά συστήματα**. Πρώτο τέτοιο σύστημα (αξιόλογο σε ποσοστό) είναι τα καλούμενα **ζεύγη γαλαξιών**.  Οι δύο Γαλαξίες στο καθένα ζεύγος βρίσκονται σχετικά πολύ κοντά μεταξύ τους σε μια απόσταση της τάξεως των 5Χ105  έως  2Χ106 ε.φ.
Ένα άλλο ποσοστό Γαλαξιών αποτελούν τα  συστήματα τα τριπλά. **Τριπλά** λέγονται από την σχετική συνύπαρξη τριών Γαλαξιών εγγύτατα  μεταξύ τους και τέλος τα **πολλαπλά συστήματα** στα οποία συνυπάρχουν περισσότερα των τριών.

Εκτός όμως από τα ολιγομελή αυτά συστήματα υπάρχουν και άλλα περισσότερο πολυμελή που ονομάζονται ομάδες γαλαξιών αλλά και ακόμη πολύ περισσότερο πολυμελή στα οποία παρατηρούνται εκατοντάδες Γαλαξιών που καλούνται  σμήνη γαλαξιών.

Κατηγορία:Δομές μεγάλης κλίμακας του κόσμου
Κατηγορία:Γαλαξίες
Μαριλίτα Λαμπροπούλου

Η **Μαριλίτα Λαμπροπούλου** (Αθήνα, 15 Ιουλίου 1974) είναι Ελληνίδα ηθοποιός και σκηνοθέτης.

## Βιογραφία
Σπούδασε στο Τμήμα Θεατρικών Σπουδών της Σχολής Ανθρωπιστικών και Κοινωνικών Επιστημών του Πανεπιστημίου Πατρών. Έχει παίξει και σκηνοθετήσει στο Θέατρο (*Αμόρε*, *Εθνικό*). Στο ευρύ κοινό έγινε γνωστή από τη σειρά του Mega Channel *Εραστής δυτικών προαστίων*, μαζί με τον Αλέξη Γεωργούλη. Με την εμφάνισή της στην ταινία *[[Ο Βασιλιάς]]* του Νίκου Γραμματικού εκπροσώπησε την Ελλάδα στα Shooting Stars στο Φεστιβάλ Κινηματογράφου Βερολίνου. Στην ιδιωτική τηλεόραση έχει εμφανιστεί, μεταξύ άλλων, στις σειρές Τρεις Ευχές, Περί Ανέμων και Υδάτων, Ίχνη, *Φάρος, Υπάρχουν άντρες και άντρες, Είναι Στιγμές, Όρκος Σιωπής,*Έρωτας όπως έρημος, Εραστής Δυτικών Προαστίων, Επτά Θανάσιμες Πεθερές, *Le Dernier Seigneur des Balkans ,*Έρωτας με επιδότηση ΟΓΑ, Οι Συμμαθητές, Σασμός, *Παιχνίδια Εκδίκησης, Μία Νύχτα μόνο.*

## Προσωπική ζωή
Από το 2006 μέχρι το 2024 ήταν παντρεμένη με τον ηθοποιό Γιάννη Νταλιάνη και έχουν αποκτήσει δύο κόρες την Έλλη (γεν. 2010) και την Μαρίνα (γεν. 2012).

Από το 2024 είναι σε σχέση με τον επίσης ηθοποιό Δημήτρη Λάλο.

## Παραπομπές

## Εξωτερικοί σύνδεσμοι
*  

Κατηγορία:Έλληνες σκηνοθέτες θεάτρου
Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί θεάτρου
Κατηγορία:Ελληνίδες ηθοποιοί τηλεόρασης
Αρχαία περσική γλώσσα

Η **αρχαία περσική γλώσσα** **άρια** ή **άρυα** είναι η αρχαιότερη των *Περσιδών* γλωσσών. Ταξινομείται στην ομάδα των Δυτικών ιρανικών γλωσσών, υποομάδα των ινδοϊρανικών γλωσσών,που ανήκουν γλωσσολογικά στην ινδοευρωπαϊκή οικογένεια 

Η αρχαία Περσική, και η Αβέστα έχουν στενή συγγένεια με τη σανσκριτική γλώσσα. Η Σανσκριτική, όπως και όλες οι αρχαίες Ινδοευρωπαϊκές είναι κλιτικές γλώσσες. Η φωνητική της αρχαίας Περσικής περιελάμβανε τρία ζεύγη απλών φθόγγων, μακρύ και βραχύ *a, i, u*, διφθόγγους *ai, au*, 23 φωνήματα σύμφωνα. 

Ως προς τη μορφολογία της παρουσιάζει τρεις αριθμούς, τρία γένη, ρήματα και πολύπλοκη δομή. Το λεξιλόγιό της περιέχει αφθονία δάνειων λέξεων από άλλες αρχαίες ιρανικές γλώσσες, όπως και από μη Ινδοευρωπαϊκές γλώσσες, όπως η Αραμαϊκή. Συνολικά θεωρούμενη η αρχαία Περσική ήταν το θεμέλιο πάνω στο οποία μια σειρά γλωσσικών μετασχηματισμών οδήγησαν την περσική γλώσσα στη σύγχρονη μορφή της. 

Σε ό,τι αφορά στη χρήση της κατά την αρχαιότητα αρχαία περσικά κείμενα (πινακίδες, σφραγίδες, μνημειακές επιγραφές) της δυναστείας των Αχαιμενιδών βρέθηκαν στο Ιράν, την Τουρκία και την Αίγυπτο. Εξελισσόμενη μεταμορφώθηκε διαδοχικά σε Μέση περσική γλώσσα ή Παχλαβί του Ιράν της δυναστείας των Σασσανιδών και σύγχρονη Περσική γλώσσα.

## Γραφή

Η αρχαία Περσική γραφόταν από τα αριστερά προς τα δεξιά με ένα είδος σφηνοειδούς γραφής. Η αρχαία περσική σφηνοειδής περιείχε 36 σημεία που αναπαριστούσαν τα σύμφωνα, τα φωνήεντα ή σειρές απλών συμφώνων και φωνηέντων, μια σειρά τριών αριθμών (1, 10, 100), ένα διαιρέτη και οκτώ ιδεογράμματα, γεγονός που καθιστά το αρχαίο περσικό συλλαβάριο αλφαβητικό ως προς τη φύση του. 

Παρόλο που τα γράμματα του συγκεκριμένου αλφάβητου φαίνονται ίδια με εκείνα της ακκαδικής και της σουμεριακής σφηνοειδούς, μόνο ένα, το *LΑ*, προέρχεται από αυτή τη γραφή. (Το *LΑ* δεν απαντάται σε αρχαίες περσικές λέξεις, αλλά σε γλωσσικά δάνεια από την Ακκαδική.) Οι περισσότεροι ερευνητές σήμερα συμφωνούν ότι η αρχαία περσική γραφή επινοήθηκε περί το 525 Π.Κ.Ε. για τις μνημειακές επιγραφές του Αχαιμενίδη βασιλέα Δαρείου Α'.

## Βιβλιογραφία
* Bartholomae, Christian, 1855-1925. *Altiranisches Worterbuch*, Berlin, W. de Gruyter, 1961.
* Hinz, Walther, 1906, *Altpersischer Wortschatz*, Nendeln, Liechtenstein : Kraus Reprint, 1966.
* Kent, Roland G. (Roland Grubb), 1877-1952, *Old Persian : grammar, texts, lexicon*. New Haven, Conn. : American Oriental
* Tolman, Herbert Cushing, b. 1865, *Ancient Persian lexicon and the texts of the Achaemenidan inscriptions transliterated and translated with special reference to their recent re-examination*, New York, Cincinnati [etc.] American Book Company [1908].

## Εξωτερικοί σύνδεσμοι

* Αρχαίες Ιρανικές Γλώσσες και Λογοτεχνία: Ο Κύκλος των Αρχαίων Ιρανικών Σπουδών (CAIS)
* Ομάδα Ιρανικών Γλωσσών
* Αποκρυπτογράφηση της Περσικής Σφηνοειδούς 
* Αρχαία Περσική Σφηνοειδής Γραφή
* Το Αρχαίο Περσικό Αλφάβητο 

Κατηγορία:Ιρανικές γλώσσες
Κατηγορία:Αρχαίες γλώσσες
Κατηγορία:Γλώσσες της αρχαίας Ανατολίας
Αοτεαρόα

**Αοτεαρόα** (**Aotearoa**) είναι η ευρύτερα γνωστή και αποδεκτή Μάορι ονομασία για τη Νέα Ζηλανδία, η οποία αρχικά δήλωνε μόνο το Βόρειο Νησί. 

## Μετάφραση

Η αρχική προέλευση του όρου Αοτεαρόα δεν είναι βέβαιη. *Ao*=σύννεφο, *tea*=λευκό και *roa*=μακρύ και ανάλογα μεταφράζεται συχνότερα ως "Η γη του μακρού λευκού σύννεφου". Σύμφωνα με την προφορική παράδοση, η κόρη του εξερευνητή Κουπέ είδε λευκό στον ορίζοντα και φώναξε "He ao! He ao!" ("ένα σύννεφο! ένα σύννεφο!"). Επομένως η πρώτη γη που εθεάθη ονομάστηκε Aotea (Λευκό Σύννεφο) και είναι σήμερα γνωστή ως Νησί Γκρέιτ Μπάρριερ. Όταν ανακαλύφτηκε ένα μεγαλύτερο σώμα γης πέρα από την Αοτέα, αποκλήθηκε *Aotea Roa* (Μακριά Αοτέα). Έτσι, ο όρος Αοτεαρόα είναι παραδοσιακό όνομα μόνο για το Βόρειο Νησί, αν και σήμερα αναφέρεται σε ολόκληρη τη χώρα. 

## Σημερινή χρήση

Είναι σχεδόν βέβαιο πως η χρήση του Αοτεαρόα με το σκοπό να περιγραφεί το σύνολο της Νέας Ζηλανδίας είναι μετα-αποικιακή συνήθεια και έχει προταθεί πως η συνήθεια αυτή ξεκίνησε από Πακέχα (δηλ. μη-Μαορί). Ιστορικοί έχουν διατυπώσει τη θεωρία πως κατάγεται από λάθη στη *School Journal* του Φεβρουαρίου 1916 και έτσι διαδόθηκε με παρόμοιο τρόπο με τους μύθους που περιβάλλουν τους Μοριορί. Παρ'όλα αυτά πρόσφατα έχει γίνει όλο και περισσότερο δημοφιλής μεταξύ των Μαορί. Επίσης μερικές φορές συναντάται και ο όρος Αοτέα, αλλά βρίσκεται σε παρακμή. 

Το όνομα Αοτεαρόα χρησιμοποιείται ως εναλλακτικό όνομα για τη Νέα Ζηλανδία και από Μαορί και από μη-Μαορί. Δεν έχει κερδίσει επίσημη αναγνώριση ως νόμιμο εναλλακτικό όνομα για τη χώρα, αλλά η αυξανόμενη δημοφιλία του τα τελευταία 25 χρόνια, και η χρήση του σε επίσημα Μαορί ονόματα, όπως η Εθνική Βιβλιοθήκη/Te Puna Mātauranga o Aotearoa, καθιστά πιθανό να συμβεί κάτι τέτοιο. Από τη δεκαετία του 1990 ο εθνικός ύμνος της Νέας Ζηλανδίας *God Defend New Zealand* έχει επισήμως τραγουδηθεί δίγλωσσα, και έτσι η χρήση του όρου Αοτεαρόα έχει κερδίσει ένα ευρύτερο κοινό.

## Εξωτερικοί σύνδεσμοι
* Aotearoa Cafe

Κατηγορία:Νέα Ζηλανδία
Πόλεμοι Μουσκέτων

Οι **Πόλεμοι Μουσκέτων** ήταν μια σειρά μαχών που διεξήχθησαν μεταξύ διαφόρων φυλετικών ομάδων Μαορί στις αρχές της δεκαετίας του 1800, βασικά στο Βόρειο Νησί στη Νέα Ζηλανδία. Οι συγκρούσεις είχαν άμεσα επηρεαστεί από την απόκτηση μουσκέτων από τους Μαορί. Βόρειες φυλές, όπως οι αντίπαλες *Ngapuhi* και *Ngati Whatua*, ήταν οι πρώτες που απέκτησαν πυροβόλα όπλα και επέφεραν σημαντικές απώλεις η μία στην άλλη , καθώς και σε γειτονικές φυλές, μερικές εκ των οποίων δεν είχαν δει ποτέ μουσκέτα. 

Εν καιρώ, όλες οι φυλές εμπορεύτηκαν την απόκτηση μουσκετών και η σύγκρουση τελικά έφτασε σε αδιέξοδο αφού αποδεκάτισε τον πληθυσμό μερικών φυλών και μετέβαλε δραστικά τα όρια μεταξύ των περιοχών που ελέγχονταν από τις διάφορες φυλές. 

## Παραπομπές

"Ο πρώτος τόμος που διηγείται την περίοδο αυτή στην ιστορία της Νέας Ζηλανδίας": "The Musket Wars"

Κατηγορία:Ιστορία της Νέας Ζηλανδίας
Κατηγορία:Μάορι
Άρκτος (γένος)

**Άρκτος** (επιστ. ονομ.: **', αρσενικό· **' θηλυκό, αλλά και αρσενικό) είναι το γένος της οικογένειας των Αρκτιδών *(Ursidae)* (αρκούδες) που περιλαμβάνει τις Καφέ αρκούδες, τις Μαύρες αρκούδες και τις Πολικές αρκούδες. Το όνομα αυτό προέρχεται από τη λατινική λέξη ursus που σημαίνει αρκούδα. Τα ταξινομικά επίθετα εκφέρονται στα ελληνικά είτε ως αρσενικά, όπως στα λατινικά, είτε ως θηλυκά (ιδίως σε παλιότερα κείμενα).

## Είδη και υποείδη του γένους ''Άρκτος''
* Καφέ αρκούδα, *Ursus arctos* - *Άρκτος ο άρκτος*
** Καφέ αρκούδα, *Ursus arctos arctos*
** Αρκούδα γκρίζλι (αγγλ. Grizzly bear), *Ursus arctos horribilis*
** Χρυσή αρκούδα (αγγλ. Golden bear) *Ursus arctos californicus* (εξαφανίστηκε)
** Αρκούδα του Κόντιακ (αγγλ. Kodiak bear), *Ursus arctos middendorffi*
** Μεξικάνικη αρκούδα γκρίζλι (αγγλ. Mexican Grizzly Bear), *Ursus arctos nelsoni* (πιθανόν εξαφανίστηκε)
** Αρκούδα του Χοκκάιντο (αγγλ. Hokkaido bear), *Ursus arctos yesoensis*
* Μαύρη αμερικάνικη αρκούδα, *Ursus americanus* - *Άρκτος ο αμερικανικός*
* Πολική αρκούδα, *Ursus maritimus* - *Άρκτος ο θαλάσσιος*
* Μαύρη ασιατική αρκούδα (αγγλ. Asiatic black bear), *Ursus thibetanus* - *Άρκτος ο θιβετιανός*
** Μαύρη φορμοζανή αρκούδα (αγγλ. Formosan black bear), *Ursus thibetanus formosanus*
* Αρκούδα των σπηλαίων (αγγλ. Cave bear), *Ursus spelaeus* - *Άρκτος ο σπήλαιος* (εξαφανίστηκε)
* Αρκούδα του μελιού (αγγλ. Sloth bear), Melursus ursinus

## Εξωτερικοί σύνδεσμοι
* 
* 

Κατηγορία:Αρκτίδες
Σίλβια Καρτράιτ

Η Βαρώνη **Σίλβια Ρόουζ Καρτράιτ** (**Silvia Rose Cartwright**) (το γένος Πούλτερ (Poylter)) (γεν. 7 Νοεμβρίου 1943) ήταν Γενική Κυβερνήτης της Νέα Ζηλανδίας μεταξύ των ετών 2001 - 2006, η δεύτερη γυναίκα που κατέλαβε αυτή τη θέση. Κατά τη διάρκεια της θητείας της ,και ως αντιπρόσωπος της Βασίλισσας, κατοικούσε στον Κυβερνητικό Οίκο στην πρωτεύουσα Ουέλλινγκτον. 

Έχει αποφοιτήσει από το Πανεπιστήμιο του Οτάγκο, όπου απέκτησε Πτυχίο Νομικής το 1967. 

## Δημόσια ζωή
Το 1989 έγινε η πρώτη γυναίκα Αρχηγός Δικαστής Περιφερειακού Δικαστηρίου και το 1993 ήταν η πρώτη γυναίκα που ορίστηκε στο Ανώτατο Δικαστήριο. 

Πριν από τον διορισμό της ως Γενική Κυβερνήτης, ήταν ίσως περισσότερο γνωστή στο κοινό για την προεδρία της σε μια έρευνα του 1988 για θέματα που σχετίζονταν με τον αυχενικό καρκίνο και τη θεραπεία του στο Εθνικό Νοσοκομείο Γυναικών του Ώκλαντ, γνωστή ως Έρευνα Καρτράιτ. 

## Γενική Κυβερνήτης
Η Βαρώνη Σίλβια έγινε Γενική Κυβερνήτης τον Απρίλιο του 2001. Τερμάτισε τη θητεία της στις 4 Αυγούστου 2006. Τη διαδέχθηκε η Λαίδη Σιάν Ελάιας.

## Προσωπικά
Είναι παντρεμένη με τον Πίτερ Καρτράιτ. 

## Εξωτερικοί σύνδεσμοι
*Διαδυκτιακός τόπος της Σίλβια Καρτράιτ στην ιστοσελίδα του Γενικού Κυβερνήτη της Νέας Ζηλανδίας

## Αναφορές


Κατηγορία:Γενικοί Κυβερνήτες της Νέας Ζηλανδίας
Δίχρωμο σαΐνι

Το **Δίχρωμο σαΐνι** *(Accipiter bicolor)*  είναι ένα αρπακτικό της αμερικής. Ανήκει στην τάξη Ιερακόμορφα, στην οικογένεια Αετίδαι και στο Γένος Σαΐνι (Accipiter). Είναι επιδημητικό πτηνό της κεντρικής και νότιας Αμερικής.

## Περιγραφή
Είναι ενα μικρόσωμο αρπακτικό με τα θηλυκά να είναι μεγαλύτερα από τα αρσενικά. Τα θηλυκά φτάνουν τα 43εκ μέγεθος, 350-450 γρμ βάρος και έχουν άνοιγμα φτερών 83εκ. Το αρσενικό, που είναι μικρότερο, έχει διαστάσεις 35-38εκ, φτάνει σε βάρος 200-250γρμ και άνοιγμα φτερών 58εκ. Εκτός από τις διαστάσεις τους αρσενικά και θηλυκά είναι ίδια, το πάνω μέρος τους έχει σκούρο, σχεδόν μαύρο, χρώμα ενώ το κάτω μέρος, κοιλιά και στήθος, είναι λευκό-γκρίζο με γραμμές πιό σκούρες. Η ουρά και το κάτω μέρος των φτερούγων είναι λευκά-γκρί με φαρδιές σκούρες, σχεδόν μαύρες, παράλληλες γραμμές. Τα πλαϊνά και τα πούπουλα που υπάρχουν στο πάνω μέρος των ποδιών έχουν ένα κοκκινοπό χρώμα που πλησιάζει εκείνο της σκουριάς. Τα πόδια, τα μάτια και το κήρωμα έχουν κίτρινο χρώμα ενώ το ράμφος είναι μαύρο. Τα νεαρά στο πάνω μέρος μιάζουν με τα ενήλικα ενώ το κάτω μέρος είναι πιό σκούρο, η ουρά είναι μαύρη με την άκρη της και 2-3 ρίγες λευκές-γκρί.

## Βιολογία
Το **Δίχρωμο σαΐνι** *(Accipiter bicolor)* είναι ένα μοναχικό αρπακτικό που συναντάται σε ζευγάρια μόνο κατά την περίοδο αναπαραγωγής. Αυτή την περίοδο συνεργάζονται και τα δύο στο χτίσιμο της φωλιάς επάνω σε ένα δέντρο. Είναι σπάνιο να ξαναχρησιμοποιηθεί φωλιά από τις προηγούμενες χρονιές. Εκεί το θηλυκό γεννάει 1-3 αυγά χρώματος λευκού-γκρί που τα κλοσσάει για 33-37 μέρες ενώ όλο αυτό τον καιρό το αρσενικό της φέρνει τροφή. Τα μικρά παραμένουν στη φωλιά για 7 εβδομάδες περίπου αλλά συνεχίζουν να επιστρέφουν και μετά από αυτή την περίοδο μέχρι οι γονείς να σταματήσουν να τους παρέχουν τροφή. Τα θηράματά τους αποτελούνται από πουλιά, κυρίως συγγενείς των περιστεριών, ενώ σπάνια πιάνουν μικρά θηλαστικά και έντομα.

## Βιότοπος
Ζούν στα τροπικά δάση που εναλλάσσονται με ξέφωτα και στα όρια της περιοχής τους κυνηγούν βοηθούμενα και από τις μικρές, πλατιές και στρογγυλεμένες, στις άκρες τους, φτερούγες. Μπορούμε να το συναντήσουμε μέχρι 2700 μέτρα υψόμετρο, μέχρι δηλαδή το όριο της βλάστησης.

## Γεωγραφική εξάπλωση
Είναι ένα αμερικανικό είδος που το βρίσκουμε στην Κεντρική και Νότια Αμερική, από το νότιο Μεξικό μέχρι τη Γη του Πυρός, με εξαίρεση ίσως την βορειοανατολική νότια αμερική και κάποιες περιοχές της Αργεντινής. Στις Άνδεις το συναντάμε μέχρι τα 2700 μέτρα υψόμετρο.

## Υποείδη
Υπάρχουν 4 υποείδη: 
# *Accipiter bicolor bicolor*: Το συναντάμε από τη χερσόνησο του Γιουκατάν *(Yucatan)* στο Μεξικό, μέχρι τη Βολιβία.
# *Accipiter bicolor fidens*: Ζει στο νότιο Μεξικό μέχρι τον ισθμό του Τεουαντεπέκ *(Tehuantepec)*.
# *Accipiter bicolor guttifer*: Συναντάται από την νότια Βολιβία και την Ουρουγουάη μέχρι την βόρειο Αργεντινή.
# *Accipiter bicolor chiliensis*: Είναι το υποείδος της Χιλής και της Αργεντινής.

## Εξωτερικοί σύνδεσμοι

Κατηγορία:Αετίδες
Κατηγορία:Πτηνά της Αμερικής
Μάργκαρετ Γουίλσον

Η **Μάργκαρετ Γουίλσον** (*Margaret Anne Wilson*, 20 Μαΐου 1947) είναι Νεοζηλανδή καθηγήτρια νομικής  και πρώην πολιτικός. Κατά τη διάρκεια της πολιτικής της καριέρας διετέλεσε Πρόεδρος του Κοινοβουλίου της Νέας Ζηλανδίας για την περίοδο 2005 - 2008. Είναι μέλος του Εργατικού Κόμματος. 

Γεννημένη στο Γκίσμπορν, η Γουίλσον σπούδασε νομική στο Πανεπιστήμιο του 'Ωκλαντ. Έχει εργαστεί ως νομικός, καθηγήτρια νομικής και συνδικαλίστρια. Από το 1984 ως το 1987, ήταν πρόεδρος του Εργατικού Κόμματος, και από το 1989 ως το 1990 εργάστηκε ως βασική πολιτικός σύμβουλος του Πρωθυπουργού, Τζιόφρυ Πάλμερ. Έχει επίσης υπηρετήσει στην Επιτροπή Νόμου, και ως διευθύντρια της Τράπεζας Αποθεμάτων. 

Η Γουίλσον εισήλθε στο Κοινοβούλιο στις εκλογές του 1999 και αμέσως κέρδισε εκλογή στο υπουργικό συμβούλιο. Στα χαρτοφυλάκιά της συμπεριλαμβάνονταν αυτά της Υπουργου Δικαιοσύνης και Υπουργού Εργασίας. Παρέμεινε βουλευτής και μετά τις εκλογές του 2002, υπηρετώντας ως Υπουργός Δικαιοσύνης, Υπουργός Εμπορίου, Υπουργός με Ανάθεση τις Διαπραγματεύσεις της Συνθήκης Γουαϊτάνγκι, Υφυπουργός για τα Δικαστήρια, και Υφυπουργός Δικαιοσύνης. 

Η Γουίλσον προωθεί ενθέρμως διάφορες κοινωνικές υποθέσεις όπως ο φεμινισμός και η διαπολιτισμικότητα, και οι αντίπαλοί της συχνά την αποκαλούν ως η περισσότερο "πολιτικώς ορθή" υπουργός των Εργατικών. Συνηγόρησε για το αμφισβητούμενο νέο Ανώτατο Δικαστήριο. 

Τον Δεκέμβριο του 2004, η Εργατική Κυβέρνηση της Έλεν Κλαρκ ανακοίνωσε πως θα προτείνουν την Γουίλσον για τη θέση του Προέδρου του Κοινοβουλίου, μια θέση που θα έμενε κενή με την εκκρεμή απόσυρση του Τζόναθαν Χαντ. Οι προηγούμενοι συλλογισμοί είχαν εστιαστεί στον Μαρκ Μπάρτον, τον Υπουργό Άμυνας. Στις 3 Μαρτίου 2005, το Κοινοβούλιο εξέλεξε την Γουίλσον ως τη νέα Πρόεδρό του, υπερισχύοντας των υποψηφιοτήτων των Κλεμ Σίμιτς και Κεν Σίρλεϋ. Η Γουίλσον έγινε έτσι η πρώτη γυναίκα Πρόεδρος του Κοινοβουλίου στη Νέα Ζηλανδία.

## Παραπομπές


Κατηγορία:Νεοζηλανδοί πολιτικοί
Αυστραλασία

Η **Αυστραλασία** φέρεται ως πολιτικό - γεωγραφικός και μόνο όρος, χωρίς καμία ιδιαίτερη πολιτική προέκταση, της περιοχής του ΝΔ. Ειρηνικού Ωκεανού που περιλαμβάνει την Αυστραλία και τη Νέα Ζηλανδία, εν απουσίᾳ άλλης λέξης για την περιγραφή των δύο χωρών.

Ο γεωγραφικός προσδιορισμός αυτός επινοήθηκε από τον Σαρλ ντε Μπρος στο *Histoire des navigations aux terres australes* (1756). Το παρήγαγε από τη Λατινική φράση "νότια της Ασίας" και διαφοροποίησε την περιοχή από την Πολυνησία και τον νοτιοανατολικό Ειρηνικό (*Magellanica*). Σύμφωνα με τον αρχικό ορισμό η Αυστραλασία περιλαμβάνει την Αυστραλία, τη Νέα Ζηλανδία, τη Νέα Γουινέα και την νησιωτική νοτιοανατολική Ασία πλην των Φιλιππινών. Με αυτόν τον ορισμό η Αυστραλασία συμπεριλαμβάνει και την Μελανησία.

Από πολιτικής και πολιτιστικής άποψης, η ονομασία αυτή έχει μικρή πρακτικότητα, καθώς ενώ και η Αυστραλία και η Νέα Ζηλανδία είναι σχετικά πλούσιες, κυρίαρχα αγγλόφωνες χώρες και όμοιες σε πολλούς τομείς, μοιράζονται λίγα κοινά με τις άλλες χώρες στην περιοχή. Ο όρος δεν είναι δημοφιλής στη Νέα Ζηλανδία επειδή φαίνεται να δίνει έμφαση στην Αυστραλία και να υπαινίσσεται φαινομενικά πως η περιοχή είναι μέρος της Ασίας. Αντιθέτως, προτιμάται ο όρος Ωκεανία, αν και αυτός έχει μια μάλλον διαφορετική σημασία, και συχνά η Αυστραλία θεωρείται από τους Νεο Ζηλανδούς πως δεν είναι μέρος της Ωκεανίας. 

Από βιολογικής απόψεως όμως, η Αυστραλασία είναι μια διακριτή περιοχή με κοινή εξελικτική ιστορία και πολλά μοναδικά φυτά και ζώα, μερικά εκ των οποίων κοινά σε ολόκληρη την περιοχή, ενώ άλλα ιδιαίτερα σε συγκεκριμένα μέρη αλλά με κοινή γενεαλογία.

Η βιολογική διαχωριστική γραμμή από την Ασία είναι η Γραμμή Γουάλλας, που αντιπροσωπεύει τα όρια μεταξύ των δύο ηπειρωτικών πλακών. Τα Σουλαουέζι και Λομπόκ βρίσκονται στα ανατολικά, στην Αυστραλασιανή πλευρά της γραμμής και το Βόρνεο και Μπαλί βρίσκονται στη δυτική, την Ασιατική πλευρά. 

Στο παρελθόν, ο όρος Αυστραλασία έχει χρησιμοποιηθεί για περιγράψει ομάδες συνεργαζόμενων Αυστραλών και Νεοζηλανδών. Στα παραδείγματα περιλαμβάνονται το 1905 όταν η Αυστραλία και η Νέα Ζηλανδία συνδύασαν τους καλύτερους παίκτες τους τένις για να διαγωνιστούν στο δειθνές τουρνουά του "Κυπέλλου Δαυίδ", (Ντέιβις Καπ), και στους Ολυμπιακούς Αγώνες του 1908 και του 1912.

* Ο όρος αυτός δεν χρησιμοποιείται στη ναυτιλία. 

## Εξωτερικοί σύνδεσμοι
* 

Κατηγορία:Ωκεανία
Κατηγορία:Ειρηνικός Ωκεανός
Έκτωρ Δούκας

Ο **Έκτωρ Δούκας** (Σμύρνη, 1885 &ndash; Αθήνα, 1969) ήταν διακεκριμένος Έλληνας Μικρασιάτης ζωγράφος, που διαμόρφωσε ένα ιδιαίτερο ύφος ανάμεσα στον ακαδημαϊσμό, τον ιμπρεσιονισμό και τον εξπρεσιονισμό.

## Ο βίος του
Ο Έκτωρ Δούκας σπούδασε ζωγραφική αρχικά στην Ακαδημία του Μονάχου στο εργαστήριο τον Λούντβιχ φον Λοφτς, και κατόπιν στην Ακαδημία Ζυλιάν στο Παρίσι. Το 1907 εγκαταστάθηκε στο Μόναχο, όπου το 1913 του απονεμήθηκε τιμητική διάκριση. Ενώ ακόμα ήταν στο Μόναχο, άρχισε να εκθέτει έργα του στην Ελλάδα, όπου και τελικά επέστρεψε. Εκτός από τις ατομικές εκθέσεις, συμμετείχε επίσης σε μεγάλες ομαδικές εκθέσεις όπως στην Μπιενάλε της Βενετίας το 1934 και στις Πανελλήνιες Εκθέσεις του 1948, του 1952, του 1963 και του 1967. Από τα αξιολογότερα έργα του στο εξωτερικό με ιδιαίτερα ευμενή σχόλια αποτελούν οι προσωπογραφίες της Δούκισσας του Μακλεμβούργου και της πριγκίπισσας Άρρενμπεργκ καθώς και η διακόσμηση του Δημαρχείου της Γκέσλιγκεν, στη Στουτγκάρδη και στη Βυρτεμβέργη. Ήταν μέλος του Επιμελητηρίου Εικαστικών Τεχνών Ελλάδος (ΕΕΤΕ).

## Το έργο του
thumb|350px|Ο Μητροπολίτης Αγχιάλου Ευγένιος Καραβίας εικονίζεται να μιλά στους συγκρατούμενους του στη φυλακή (Έργο Έκτ. Δούκα)
Το έργο του Δούκα, αν και επηρεασμένο από τη λεγόμενη «Σχολή του Μονάχου», ξεφεύγει από τα αυστηρά και σκοτεινά ακαδημαϊκά πρότυπα, τείνοντας προς τον ιμπρεσιονισμό και τον εξπρεσιονισμό. Ο ίδιος έλεγε ότι δεν είχε «καμία σχέση με τους διάφορους "ισμούς"». Ο Δούκας ανήκε στον κύκλο των λεγόμενων  ακαδημαϊκών, στον οποίο μεταξύ άλλων συμπεριλαμβάνονταν καλλιτέχνες όπως οι Προκοπίου, Βικάτος και Γεωργιάδης. Ασχολήθηκε με την προσωπογραφία, την απεικόνιση νεκρών φύσεων, την τοπιογραφία, τη θαλασσογραφία και τη σύνθεση στον καμβά. Η έμπνευσή του ήταν απεριόριστη, αλλά στην μεταφορά της έμπνευσής του στον καμβά έδινε την δική του ιδιαίτερη «ψυχολογική ερμηνεία»:


«Αποφεύγω οτιδήποτε που (sic) θυμίζει μια ξεκάρφωτη μεταφορά της φύσης στο βασίλειό μου. Πώς θα μεταφέρω τις συγκινήσεις μου, δηλαδή με ποιον εκφραστικό τρόπο, μου είναι αδιάφορο. Κείνο που με απασχολεί είναι να μπορώ να δίνω την αγαλλίαση στο θεατή και να του μιλώ χωρίς τη βοήθεια επεξηγηματικών σημειώσεων. Ζωγραφικός πίνακας είναι, κατά τη γνώμη μου, εκείνος που δε θέλει καν τίτλο.»


Ένα από τα πλέον γνωστά του έργα είναι η ελαιογραφία που απεικονίζει γυναίκες που μεταφέρουν πολεμοφόδια στην Πίνδο κατά τον πόλεμο του 1940, καθώς και εκείνη του Ευγενίου Μητροπολίτη της Αγχιάλου (Εθνικό Ιστορικό Μουσείο). Άλλα έργα του βρίσκονται στην Εθνική Πινακοθήκη της Ελλάδας και στις συλλογές του Δήμου Πειραιώς, της Τραπέζης της Ελλάδος και της Εθνικής Τραπέζης. Τρεις πίνακές του που βρίσκονταν στη Πινακοθήκη του Δήμου Αθηναίων καταστράφηκαν από εμπρησμό κατά τα Δεκεμβριανά του 1944.

## Πηγές
* Νεώτερον Εγκυκλοπαίδικόν Λεξικόν Ηλίου" τόμ.6ος, σελ.181.

## Παραπομπές


## Εξωτερικοί σύνδεσμοι
* Δέκα άλλα έργα του Έκτορα Δούκα
*Διαδικτυακή Πύλη Πολιτισμού Φιλολογικού Συλλόγου Παρνασσός

Κατηγορία:Έλληνες ζωγράφοι του 19ου αιώνα
Κατηγορία:Σχολή του Μονάχου
Κατηγορία:Μικρασιατικός Ελληνισμός
Κατηγορία:Έλληνες ζωγράφοι του 20ού αιώνα
Κατηγορία:Απόφοιτοι της Ακαδημίας Καλών Τεχνών του Μονάχου
Βενιαμίν Γκουλντ

Ο **Βενιαμίν Γκουλντ** (, 27 Σεπτεμβρίου 1824 – 26 Νοεμβρίου 1896) ήταν Αμερικανός αστρονόμος, που σήμερα θεωρείται ως ένας από τους σημαντικότερους της εποχής του. Χρημάτισε διευθυντής του Αστεροσκοπείου της Κόρδοβα στην Αργεντινή. Ο Β. Γκουλντ θεωρείται ο σημαντικότερος συνεχιστής του έργου του Ουίλιαμ Χέρσελ, ειδικότερα στην έρευνα επί του Γαλαξία και των αστέρων εν γένει καθώς και την κατανομή αυτών στην Ουράνια σφαίρα.

Ο Γκουλντ, αφού αποφοίτησε από το Πανεπιστήμιο Χάρβαρντ, μελέτησε Μαθηματικά και Αστρονομία κοντά στον Καρλ Φρήντριχ Γκάους στη Γερμανία, οπότε και δημοσίευσε περί τις 20 εργασίες πάνω σε παρατηρήσεις κομητών και αστεροειδών. Από το 1880 επιδόθηκε στην άνευ οργάνων έρευνα των αστέρων (δηλαδή των ορατών δια γυμνού οφθαλμού), κυρίως του νότιου ουράνιου ημισφαιρίου, πετυχαίνοντας δύο σημαντικές ανακαλύψεις:
Α) Την Ταινία της Αργούς που αφορά τον Γαλαξία μας και
B) Τον καλούμενο Γαλαξιακό κύκλο, που χρησιμοποιείται για τον καθορισμό των καλουμένων γαλαξιακών συντεταγμένων ή συντεταγμένων του Γκουλντ.

Εκτός όμως των παραπάνω στον Γκουλντ οφείλεται και η «Αργεντινή ουρανομετρία» που εκδόθηκε το 1886 και η οποία αποτελεί κατάλογο αστέρων κυρίως του νότιου ουράνιου ημισφαιρίου. Περιλαμβάνονται σε αυτόν 6755 νότιοι αστέρες και 1001 βόρειοι. Η από τότε συνεχής συμπλήρωσή του τον καθιστά ένα από τους σημαντικότερους αστρικούς καταλόγους.

Στον Γκουλντ ακόμη, λάτρη της αρχαίας ελληνικής μυθολογίας, οφείλεται και η τελική διάκριση του άλλοτε αστερισμού Αργώ σε τρεις επιμέρους αστερισμούς: τα Ιστία, την Τρόπιδα και την Πρύμνα.

## Παραπομπές


Κατηγορία:Αμερικανοί αστρονόμοι
Κατηγορία:Αστρονόμοι του 19ου αιώνα
Αρκούδα

Οι **Αρκούδες** είναι θηλαστικά ζώα της οικογένειας των **Αρκτιδών** (Ursidae) — από το αρχαίο ελληνικό *άρκτος*, και το λατινικό *ursus* αντίστοιχα.

Οι αστερισμοί Μικρή Άρκτος και Μεγάλη Άρκτος πήραν το όνομά τους επειδή το σχήμα τους θυμίζει το σώμα μιας αρκούδας.

Το μήκος του σώματός της φτάνει τα 2-2,50 μ. και το ύψος στο ακρώμιο 1-1,30 μ. Το τρίχωμα είναι πυκνό σε όλο το σώμα και μπορεί να είναι μακρύτερο γύρω στο πρόσωπο, στην κοιλιά αλλά και πίσω από τα πόδια.

## Δείτε επίσης
* Γένος ursus
* Καφέ αρκούδα
* Πολική αρκούδα 

## Εξωτερικοί σύνδεσμοι
* 
* 
* 

Κατηγορία:Αρκτίδες